એ જ રીતે મિલટેક મશીનરી ૩૭,૫૧,૪૯૯ ઈક્વિટી શેર ઈશ્યૂ કરશે જે આ કંપનીનો ૩૭.૫ ટકા હિસ્સો છે. રેણુકા રામનાથની પ્રાઈવેટ ઈક્વિટી ફર્મ મલ્ટિપલ્સ ઓલ્ટરનેટ એસેટ મેનેજમેન્ટ અને પ્રમોટરો તેમનો હિસ્સો વેચશે. બજાર નિયામક સેબીએ એચડીએફસી એસેટ મેનેજમેન્ટ કંપનીને આઈપીઓ પહેલાં ડિસ્ટ્રિબ્યુટર્સ અને એડવાઈઝર્સને શેરનું વેચાણ રદ કરી દેવા આદેશ કર્યો છે. એટલું જ નહીં, જેમને શેર આપીને નાણાં લીધા છે તેમના નાણાં પરત કરી દેવા પણ કહ્યું છે. દેશના બીજા ક્રમના સૌથી મોટા મ્યુચ્યુઅલ ફંડ હાઉસ એચડીએફસી એએમસીએ એપ્રિલમાં ૧૪૦ ડિસ્ટ્રિબ્યુટર્સને શેર ફાળવીને ૧૫૦ કરોડ રૂપિયા એકત્ર કરી લીધા હતા. આ તમામ શેર ૧૦૫૦ રૂપિયા પ્રતિ શેરના ભાવે ઓફર કરાયા હતા. મ્યુચ્યુઅલ ફંડ ઉદ્યોગમાંથી ઈનસાઈડર્સે એવી માહિતી આપી છે કે કંપનીએ ૨૦૦ ડિસ્ટ્રિબ્યુટર્સને શેર ઓફર કર્યા હતા, પરંતુ ૧૪૦ ડિસ્ટ્રિબ્યુટર્સે જ સબસ્ક્રાઈબ કર્યું હતું.